1999R2759 — MT — 03.01.2005 — 005.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

►B IR-REGOLAMENT TAL-KUMMISSJONI (KE) Nru 2759/1999 tat-22 ta' Diċembru 1999 li jistabbilixxi regoli għall-applikazzjoni tar-Regolament tal-Kunsill (KE) Nr 1268/1999 dwar l-appoġġ Komunitarju għall-miżuri ta' qabel l-adeżjoni għall-biedja u l-iżvilupp rurali fil-pajjiżi applikanti ta' l-Ewropa ċentrali u ta' lvant fil-perjodu ta' qabel l-adeżjoni (Test b'relevanza għaż-ŻEE) (ĠU L 331, 23.12.1999, p.51)

Emendat bi:







(*) Dan l-att qatt ma ġie ppubblikat bil-Malti.









▼B

IR-REGOLAMENT TAL-KUMMISSJONI (KE) Nru 2759/1999

tat-22 ta' Diċembru 1999

li jistabbilixxi regoli għall-applikazzjoni tar-Regolament tal-Kunsill (KE) Nr 1268/1999 dwar l-appoġġ Komunitarju għall-miżuri ta' qabel l-adeżjoni għall-biedja u l-iżvilupp rurali fil-pajjiżi applikanti ta' l-Ewropa ċentrali u ta' lvant fil-perjodu ta' qabel l-adeżjoni

(Test b'relevanza għaż-ŻEE)







Il-KUMMISSJONI TAL-KOMUNITAJIET EWROPEJ, Wara li kkonsidrat it-Trattat li jistabbilixxi l-Komunità Ewropea, Wara li kkonsidrat ir-Regolament tal-Kunsill (KE) Nru 1268/1999 tal-21 ta' Ġunju 1999 dwar l-appoġġ Komunitarju għall-miżuri ta' qabel l-adeżjoni għall-biedja u l-iżvilupp rurali fil-pajjiżi applikanti ta' l-Ewropa ċentrali u ta' lvant fil-perjodu ta' qabel l-adeżjoni ( 1 ), u partikolarment l-Artikoli 9(2) u 12 (1) (1) tiegħu, Billi: (1) il-miżuri ta' qabel l-adeżjoni tal-Komunità għall-agrikoltura u l-iżvilupp rurali fil-pajjiżi applikanti ta' l-Ewropa ċentrali u ta' lvant (hawnhekk iżjed ‘il quddiem msejjħa “SAPARD”) kif provdut għalihom fir-Regolament (KE) Nru 1268/1999 għandhom jirrelataw b'mod partikolari għall-kontribuzzjoni għat-tħaddim mill-pajjiżi applikanti ta' l-acquis communautaire li jikkonċerna l-politika agrikola komuni u politiċi relatati, kif ukoll is-soluzzjoni ta' problemi prijoritarji u speċifiċi għall-adattament tas-settur agrikolu u ż-żoni rurali fil-pajjiżi applikanti; (2) l-appoġġ mogħti skond is-SAPARD għandu jżomm kont b'mod partikolari ta' l-effett tiegħu fuq it-tħaris ta' l-ambjent u l-iżvilupp sostenibbli ta' l-ekonomiji tal-pajjiż applikant konċernat u l-prinċipji tal-politika ta' koeżjoni soċjali; l-appoġġ Komunitarju m'għandux jieħu post il-fondi disponibbli f'kull pajjiż applikant u għandu jikkomplimenta l-azzjonijiet nazzjonali korrispondenti jew ikompli jżid magħhom; (3) f'dan il-qafas, bħala prinċipju ġenerali, l-appoġġ għandu jingħata skond ir-regoli fis-seħħ għall-appoġġ ta' żvilupp rurali fil-Komunità, u, b'mod partikolari, skond l-għanijiet prinċipali u għodda stabbiliti fir-Regolament tal-Kunsill (KE) Nu 1257/1999 tas-17 ta' Mejju 1999 dwar l-appoġġ għall-iżvilupp rurali mill-Fond Agrikolu Ewropew dwar Gwida u Garanzija (FAEGG) u li jemenda u jħassar ċerti Regolamenti ( 2 ) u r-Regolament tal-Kummussjoni (KE) Nru 1750/1993 ( 3 ) li jistabbilixxi regoli dettaljati għall-applikazzjoni tar-Regolament imsemmi hawn fuq; (4) miżuri partikolari msemmija fl-Artikolu 2 tar-Regolament (KE) Nru 1268/1999 huma simili għal miżuri msemmija fir-Regolament (KE) Nru 1257/1999 u għandhom għalhekk jiġu mplimentati mill-pajjiżi applikanti kemm jista' jkun skond il-prinċipji ta' implimentazzjoni ta' dawk il-miżuri fil-Komunità; għandha ssir referenza għall-kondizzjonijiet li jridu jiġu applikati fir-rigward ta' dawn il-miżuri; (5) sabiex jinstab rimedju għan-nuqqasijiet strutturali li jeffettwaw il-provvista u l-kummerċ ta' prodotti agrikoli li ġejjin min nuqqas ta' organizzazzjoni tal-produtturi fil-pajjiżi applikanti, appoġġ huwa meħtieg biex iħeġġeġ it-twaqqif ta' gruppi ta' produtturi; għal dan il-għan, l-appoġġ għandu jingħata għall-perjodu transitorju ta' qabel l-adeżjoni skond il-prinċipji rilevanti tal-Komunità, filwaqt li jitbegħdu minnhom jew jikkomplimentawhom fejn dan hu neċessarju biex jiġu ndirizzati s-sitwazzjonijiet partikolari fil-pajjiżi applikanti; (6) miżuri oħra msemmija fl-Artikolu 2 tar-Regolament (KE) Nru 1268/1999 jistgħu jkunu eliġibbli għal appoġġ mill-Komunità sakemm jagħmlu parti mill-programm approvat mill-Kummissjoni; (7) ir-regoli għall-eliġibilità ta' spiża skond SAPARD għandhom iqiesu l-perjodu li fih japplika ir-Regolament (KE) Nru 1268/1999, kif ukoll il-ħtieġa ta' perjodu minimu li fih l-impriżi għandhom jibqgħu sostanzjalment mhux mibdula biex jiksbu l-għan tagħhom; kondizzjonijiet speċifiċi ta' eliġibilità ta' spiża għandhom jiġu miftiehma fil-qafas ta' ftehim bilaterali bejn il-Komunità u l-pajjiżi applikanti differenti; (8) l-implimentazzjoni ta' SAPARD għandu jitwettaq skond il-linji ta' gwida stabbiliti fir-Regolament tal-Kunsill (KE) Nru 1260/1999 tal-21 ta' Ġunju 1999 li jistabbilixxi disposizzjonijiet ġenerali fuq il-Fondi Strutturali ( 4 ); skond l-Artikolu 5(2) tar-Regolament (KE) Nru 1268/1999, il-Kummissjoni u l-pajjiż applikant għandhom jiftehmu flimkien fuq il-proċeduri li jikkonċernaw is-sorveljanza ta' l-implimentazzjoni tal-programm, huwa madankollu neċessarju li jiġu definiti l-indikaturi f'din il-proċedura; għal dan l-eżerċizzju l-indikaturi mniżżla fir-Regolament (KE) Nru 1260/1999 għandhom jiġu kkonsidrati; (9) billi għajnuna mill-appoġġ tal-Komunità għall-miżuri ta' qabel l-adeżjoni għall-agrikoltura u l-iżvilupp rurali fil-pajjiżi applikanti ta' l-Ewropa ċentrali u ta' lvant fil-perjodu ta' qabel l-adeżjoni flimkien ma' l-għajnuna mill-Komunità skond ir-Regolament tal-Kunsill (KE) Nru 1267/1999 tal-21 ta' Ġunju 1999 li jistabbilixxi Strument għall-Politika Strutturali għall-Qabel l-Adeżjoni ( 5 ) għandhom jiġu kordinati fi ħdan il-qafas tar-Regolament tal-Kunsill (KE) Nru 1266/1999 tal-21 ta' Ġunju 1999 dwar il-kordinament ta' għajnuna għall-pajjiżi applikanti fil-qafas ta' l-istrateġija ta' qabel l-adeżjoni u li jemenda r-Regolament (KEE) Nru 3906/89 ( 6 ); (10) il-miżuri li hemm provdut għalihom f'dan ir-Regolament huma bi skond l-opinjoni tal-Kumitat ta' Strutturi AgrikolI u Żvilupp Rurali, Billi: ADOTTAT DAN IR-REGOLAMENT:







Artikolu 1

Għan

Dan ir-Regolament jistabbilixxi r-regoli għall-applikazzjoni tar-Regolament (KE) Nru 1268/1999 dwar l-appoġġ Komunitarju għall-miżuri ta' qabel l-adeżjoni għall-biedja u l-iżvilupp rurali fil-pajjiżi applikanti ta' l-Ewropa ċentrali u ta' lvant fil-perjodu ta' qabel l-adeżjoni.

Artikolu 2

Investimenti f'azjendi agrikoli

1. Appoġġ jista' jingħata għall-investimenti agrikoli skond il-kondizzjonijiet previsti fit-Titolu II, Kapitolu I tar-Regolament (KE) Nru 1257/1999 bl-eċċezzjoni għal l-Artikolu 7 ta' dak il-kapitolu.

2. Appoġġ għall-investiment għandu jingħata lill-azjendi agrikoli:

— li jħarsu l-istandards minimi nazzjonali marbuta ma' l-ambjent, iġjene u saħħa ta' l-annimali fiż-żmien meta tittieħed id-deċiżjoni li jingħata l-appoġġ, u

— li għalihom għandha tiġi murija vijabilità ekonomika fl-aħħar tat-twettieq ta' l-investiment.

Madankollu, fejn livelli minimi marbuta ma' l-acquis dwar l-ambjent, iġjene u saħħa ta' l-annimali jkunu ġew introdotti fil-ħin li tasal l-applikazzjoni, id-deċiżjoni li jingħata l-appoġġ għandha jkun bil-kondizzjoni li l-azjedna tħares dawn il-livelli ġodda sa l-aħħar tat-twettieq ta' l-investiment.

3. Kull pajjiż applikant għandu jwaqqaf limiti għall-investimenti totali eliġibbli għall-appoġġ kif ukoll standards aċċettabbli dwar il-ħila u l-kompetenza tal-bdiewa biex ikunu eliġibbli għall-appoġġ.

Artikolu 3

Titjib ta' l-ipproċessar u l-kummerċ ta' prodotti agrikoli u tas-sajd

▼M5

1. Support may be granted for investments provided for in Article 25 of Regulation (EC) No 1257/1999 relating to improving the processing and marketing of the agricultural including fishery products included in Annex I to the Treaty. Agricultural products, excluding fishery products, must originate in applicant countries or the Community. Investments at the retail level shall be excluded from support.

Support shall be granted to those persons ultimately responsible for financing the investment in enterprises fulfilling the conditions provided for in the first and second indents of Article 2(2) of this Regulation.

However, where acquis-related minimum standards regarding the environment, hygiene and animal welfare have been newly introduced at the time the application is received, the decision to grant support will be conditional on the enterprise meeting those new standards by the end of the realisation of the investment.

▼B

In-nefqa eliġibbli tista’ tinkudi b’mod partikolari:

◄

(a) il-bini u x-xiri ta' propjeta immobbli, bl-eċċezzjoni ta' xiri ta' art;

▼M1

(b) il-makkinarju u t-tagħmir il-ġodda inkluż is-software tal-kompjuter; madankollu l-Komunità tista' tiftiehem każ b'każ dwar l-eliġibbiltà tat-tagħmir użat bla ħsara għas-salvagwardi speċifiċi b'mod partikolari li jirrigwardaw il-provenjenza u l-ispeċifikazzjonijiet tekniċi;

▼B

(ċ) spejjeż ġenerali, bħal drittijiet ta' periti, inġiniera u konsulenti, studji ta' vijabilità, akkwist ta' patenti u liċenzi, b'żieda ma' l-ispejjeż kif imsemmija f'(a) u (b) sa limitu massimu ta' 12 % ta' dik l-ispiża.

Artikolu 4

Agri-ambjent

Appoġġ jista' jingħata għal azzjonijiet previsti fit-Titolu II, Kapitolu VI tar-Regolament (KE) Nru 1257/1999, u li jitqiesu l-kondizzjonijiet inklużi fih, sakemm jirrigwardaw azzjonijiet fuq livell pilota.

Tali azzjonijiet għandu jkollhom l-għan li jiżviluppaw esperjenza prattika fit-tħaddim ta' l-agri-ambjent sew fuq livell amministrattiv kif fuq dak ta' bidja.

▼M3

Artikolu 5

1. Appoġġ għal taħriġ vokazzjonali jista' jingħata biex jikkontribbwixxi għat-titjib ta' l-abilita u l-kompetenza fix-xogħol ta' bdiewa u persuni oħra nvoluti f'attivitajiet agrikoli u attivitajiet ta' forestrija u l-konversjoni tagħhom. B'żieda ma' dan, appoġġ jista' jingħata għat-taħriġ vokazzjonali ta' persuni oħra potenzalment impjegati f'attivitajiet eliġibbli għal xi miżura oħra fil-Programm, minbarra dawk riferiti fl-aħħar indent ta' l-Artikolu 2 tar-Regolament (KE) Nru 1268/1999.

2. Appoġġ għal taħriġ vokazzjonali m'għandux jinkludi korsijiet ta' istruzzjoni jew taħriġ li jifforma parti minn programmi normali jew sistemi ta' edukazzjoni f'livelli sekondarji jew aktar għolja.

▼B

Artikolu 6

Gruppi ta' produtturi

1. Appoġġ jista' jingħata biex jiġi mħeġġeġ it-twaqqif, u biex jiffaċilita l-operazzjoni amministrattiva, ta' gruppi ta' produtturi, matul l-ewwel ħames snin wara d-data ta' rikonoxximent tagħhom.

2. Dan l-Artikolu għandu japplika għall-gruppi ta' produtturi bil-għan li flimkien jaddattaw il-produzzjoni tal-produtturi li huma membri ta' tali gruppi għall-ħtiġijiet tas-suq, u, li flimkien iqegħdu prodotti fis-suq, inklużi ċ-ċentralizzazzjoni tal-bejgħ, it-tħejjija għall-bejgħ, u l-provvista lix-xerrejja bl-ingrossa, u, li jwaqqfu regoli komuni dwar tagħrif fuq il-prodott, partikolarment dwar il-ħsad u d-disponibilità, u li ġew formalment rikonoxxuti minn pajjiż applikant.

3. Appoġġ mgħoti lill-gruppi ta' produtturi wara l-1 ta' Jannar 2000 għall-ewwel ħames snin wara d-data li fiha jiġu rikonoxxuti, għandu jingħata għall-ispejjeż ta' twaqqif u tmexxija ta' l-organizzazzjoni tal-produtturi, b'rata fissa.

▼M2

4. L-għajnuna riferita fil-paragrafu 3 għandha tiġi stabbilita għal kull organizzazzjoni produttriċi fuq il-bażi tal-produzzjoni miftuħa fis-suq annwali tagħha u m'għandhiex taqbeż:

▼B

(a) tammonta għall-ewwel, it-tieni, it-tielet, ir-raba' u l-ħames sena għal 5 %, 5 %, 4 %, 3 % u 2 % rispettivament tal-valuri ta' produzzjoni fil-kummerċ sa EUR 1 000 000, u

(b) tammonta għall-ewwel, it-tieni, it-tielet, ir-raba' u l-ħames sena għal 2,5 %, 2,5 %, 2,0 %, 1,5 % u 1,5 % rispettivament tal-valuri ta' produzzjoni fil-kummerċ li jaqbżu EUR 1 000 000,

(ċ) tkun soġġetta għal limitu massimu ta' kull organizzazzjoni ta' produtturi ta': — EUR 100 000 għall-ewwel sena, — EUR 100 000 għat-tieni sena, — EUR 800 000 għat-tielet sena, — EUR 60 000 għar-raba' sena, — EUR 50 000 għall-ħames sena, u għandhom jitħallsu bin-nifs kull sena.

Artikolu 7

Forestrija

▼M3

1. Appoġġ jista' jingħata għall-azzjonijiet provvduti fl-Artikoli 29 u 30 tar-Regolament (KE) Nru 1257/1999 u suġġetti għall-kondizzjonijiet dikjarati f'dawk l-artikoli.

Madankollu, appoġġ biex jiġi restawrat potenzal ta' produzzjoni fil-forestrija jista' jingħata biss fejn il-Kummissjoni tistabbilixxi li diżastru natural eċċezzjonali, irrispettivament mill-kawża, ikun sar.

▼B

2. L-appoġġ għandu jingħata għat-tħawwil ta' sigar f'art agrikola sakemm dan it-tħawwil jkun adattat għall-kondizzjonijiet lokali u jkun kompatibbli ma' l-ambjent.

Appoġġ jista' barra mill-ispejjeż ta' tħawwil jinkludi ukoll premium annwali għal kull ettaru mħawwel biex ikopri ispejjeż ta' manutenzjoni sa perjodu ta' ħames snin.

3. Appoġġ għat-tħawwil ta' siġar f'art agrikola magħmul minn awtoritajiet pubbliċi għandu jkopri biss l-ispejjeż ta' twaqqif.

4. Appoġġ għat-tħawwil ta' siġar f'art agrikola m'għandux jingħata fir-rigward ta' tħawwil ta' siġar tal-Milied.

5. Fil-każ ta' tipi li jikbru malajr mkabbra għal żmien qasir, appoġġ għat-tħawwil ta' siġar għandu jingħata għall-ispejjeż ta' tħawwil biss.

Artikolu 8

L-Eliġibbiltà u l-intensità tal-għajnuna

◄

1. Infieq fir-rigward ta' azzjonijiet skond il-miżuri deskritti fl-Artikoli 2 sa 7 ta' dan ir-Regolament u ta' kull miżura oħra msemmija fl-Artikolu 2 tar-Regolament (KE) Nru 1268/1999 għandu jkun eliġibbli għall-appoġġ mill-Komunità biss jekk dawk l-azzjonijiet jiffurmaw parti mill-programm ta' agrikoltura u żvilupp rurali approvat skond l-Artikolu 4(5) tar-Regolament (KE) Nru 1268/1999.

▼M2

2. Nefqa mħallsa mill-Aġenzji biss mid-data tad-deċiżjoni tal-Kummissjoni li tikkonferixxi tmexxija finanzjarja fuq dik l-Aġenzija, jew id-data(i) speċifikata(i) fiha, għandha tkun eliġibbli għal appoġġ Komunitarju. Biex proġett ikun eliġibbli għal appoġġ Komunitarju s-servizzi, xogħlijiet, makkinarju u provvisti kollha għandhom joriġinaw fil-Komunità jew fil-pajjiżi applikanti; jekk dan ikun meħtieġ, il-benefiċjarju finali għandu jkun jista' jistabbilixxi l-oriġini ta' inputs f'xogħlijiet jew kuntratti ta' servizz, bl-użu ta' kull mezz aċċettat ta' xhieda.

▼B

Id-data finali għall-eliġibilità ta' impenn għandha tkun l-aħħar tas-sena finanzjarja 2006 jew id-data ta' adeżjoni tal-pajjiż applikant rilevanti, tkun liema tkun l-aktar kmieni.

3. Kwalunkwe operazzjoni għandha tibqa' eliġibbli biss jekk sa ħames snin mid-data ta' l-awtorizzazzjoni tal-pagament mill-aġenzija ta' ħlas tal-pajjiż applikant ma jsirilhiex tibdil sostanzjali:

(a) li jeffettwa n-natura tagħha jew l-kondizzjonijiet ta' tħaddim tagħha jew li jagħti lil xi ditta jew korp pubbliku vantaġġ mhux mistħoqq; u

(b) li jirriżulta jew minn xi tibdil fin-natura tas-sidien ta' xi parti mill-infrastruttura jew xi twaqqif jew tibdil fil-post ta' attività ta' produzzjoni.

▼M1

4. For the application of Article 8(2) of Regulation (EC) No 1268/1999 the following definitions shall apply:

(a) “young farmers” shall mean a farmer under 40 years of age at the time when the decision to grant support is taken, possessing adequate occupational skills and competence;

(b) “mountain areas” shall mean mountain areas as defined in Article 18(1) of Regulation (EC) No 1257/1999;

(c) “public aid” shall mean all such aid whether or not granted under the programme.

▼M4

L-Artikolu 8a

Patti ta’ Ftehim ta’ Finanzjament

Għal kull programm in-nefqa eliġibbli għandha tirrispetta d-dispożizzjonijiet tal-Patti ta’ Ftehim ta’ Finanzjament imsemmija fl-Artikolu 1(2) tar-Regolament tal-Kummissjoni (KE) Nru 2222/2000 ( 7 ) applikabbli bejn il-Komunità u l-pajjiż applikant konċernat.

▼B

Artikolu 9

Awtorità amministrattiva

Il-Kummissjoni għandha tiżgura li kull pajjiż applikant iwaqqaf u jħaddem, bl-aħjar mod, awtorità amministrattiva li tkun responsabbli għall-ġestjoni effiċjenti u korretta tal-programm.

Artikolu 10

Indikaturi ta' sorveljanza

L-indikaturi speċifiċi fiżiċi, ambjentali u finanzjarji applikati fis-sorveljanza tat-tħaddim tal-programm għandom iqisu l-elementi msemmija fl-Artikolu 36 tar-Regolament (KE) Nr 1260/1999.

Artikolu 11

Rapporti annwali u finali

Ir-rapporti annwali msemmija fl-Artikolu 5(2) tar-regolament (KE) Nru 1268/1999 għandhom, flimkien ma' l-elementi msemmija fl-Artikolu 37 tar-Regolament (KE) Nru 1260/1999 applikabbli kif xieraq, ikollhom l-indikaturi fiżiċi għal kull miżura.

Artikolu 12

Valutazzjonijiet

L-istimi u valutazzjoni msemmija fl-Artikolu 5 tar-Regolament (KE) Nru 1268/1999 għandhom jitwettqu skond il-proċeduri ta' valutazzjoni provduti fit-Titolu IV, Kapitolu III tar-Regolament (KE) Nru 1260/1999 u Kapitolu III, Sezzjoni 5 tar-Regolament (KE) Nru 1750/1999.

Artikolu 13

Disposizzjonijiet finali

Il-kondizzjonijiet dettaljati għal appoġġ u eliġibilità ta' spejjeż fuq il-bażi ta' dan ir-Regolament, filwaqt li jittieħed kont tal-linji ta' gwida tal-Kummissjoni mwaqqfa għall-Istati Membri, se jiġu stabbiliti fi fteħim bilaterali milħuq bejn il-Kummissjoni, f'isem il-Komunità Ewropea, u kull pajjiż applikant.

Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.

Għandu japplika fir-rigward ta' appoġġ tal-Komunità mill-1 ta' Jannar 2000.

Dan ir-Regolament għandu jorbot fl-inier tiegħu u japplika direttament fl-Istati Membri kollha.